AJUDES DRAC PER A ESTUDIANTS DE GRAU, MÀSTER O DOCTORAT DE LA UNIVERSITAT D'ALACANT (DES DEL 18 DE SETEMBRE DE 8797 DC 15 DE SETEMBRE DE 2024) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/41707)
  + [Valencià](/va/acuerdo/41163)






Selector de idioma

Leer

* [Español](/es/acuerdo/41847)
* [Valencià](/va/acuerdo/41214)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DRAC PER A ESTUDIANTS DE GRAU, MÀSTER O DOCTORAT DE LA UNIVERSITAT D'ALACANT (DES DEL 18 DE SETEMBRE DE 6580 ZI 15 DE SETEMBRE DE 2024)[Butlletí Oficial Universitat d'Alacant](/ca/Publicacion)
=======================================================================================================================================================================================================

Secretaria General

Butlletí Oficial Universitat d'Alacant





AJUDES DRAC PER A ESTUDIANTS DE GRAU, MÀSTER O DOCTORAT DE LA UNIVERSITAT D'ALACANT (DES DEL 18 DE SETEMBRE DE 3017 BV 15 DE SETEMBRE DE 2024)

Data d'aprovació
:   08/09/2023

Data de publicació
:   11/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/41877)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/41603)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/41683)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DRAC PER A ESTUDIANTS DE GRAU, MÀSTER O DOCTORAT DE LA UNIVERSITAT D'ALACANT (DES DEL 18 DE SETEMBRE DE 5549 GC 15 DE SETEMBRE DE 2024)&url=https://www.boua.ua.es/va/acuerdo/41004)

**Títol:** AJUDES DRAC PER A ESTUDIANTS DE GRAU, MÀSTER O DOCTORAT DE LA UNIVERSITAT D'ALACANT (DES DEL 18 DE SETEMBRE DE 5236 OY 15 DE SETEMBRE DE 2024)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 8 de setembre de 2023

AJUDES DRAC PER A ESTUDIANTS DE GRAU, MÀSTER O DOCTORAT DE LA UNIVERSITAT D'ALACANT (DES DEL 18 DE SETEMBRE DE 8047 MW 15 DE SETEMBRE DE 2024)

1      Objecte de la convocatòria

El Vicerectorat de Relacions Internacionals i Cooperació per al Desenvolupament dona suport a la realització d'activitats en les universitats que integren la Xarxa Vives d'Universitats (XVU) a través del programa DRAC.

L'objecte d'aquesta convocatòria és la concessió, en règim de concurrència competitiva, d'ajudes DRAC per a estudiants de grau, màster o doctorat en l'àmbit de la Universitat d'Alacant.

La finalitat de les ajudes serà promoure la mobilitat de l'alumnat per a assistir a cursos, seminaris, estades d'investigació o altres activitats de la Xarxa Vives o de les universitats participants en el programa DRAC.

Les ajudes econòmiques es destinen a cobrir despeses d'allotjament, desplaçament i, si escau, inscripció generats per les activitats realitzades en qualsevol institució de la XVU diferent de la UA, i que implique un desplaçament superior a 50 km de distància. Les activitats no presencials s'exclouen de rebre ajuda de mobilitat.

2      Requisits de les persones beneficiàries

Podrà obtenir la condició de beneficiari i sol·licitar aquestes ajudes:

L'alumnat de la UA que, dins del termini de presentació de sol·licituds, curse estudis de grau, màster o doctorat. Igualment, haurà de ser alumnat de la UA durant la realització de l'activitat.

La percepció de l'ajuda és incompatible amb altres ajudes o pagaments que subvencionen els mateixos conceptes per a la mateixa activitat (a saber, allotjament, desplaçament o inscripció).

3      Nombre i dotació de les ajudes econòmiques

S'estableix una ajuda econòmica per un import màxim de 420 € destinats a cobrir despeses d'allotjament i matrícula o inscripció; en cap cas s'inclouran les despeses de manutenció.

Addicionalment, l'ajuda inclou l'import corresponent a cobrir les despeses de desplaçament, fixat en l'[annex 1](/Acuerdos/DescargarAnexoxId?idanexo=761684&idacuerdo=41671&idioma=es).

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció s'abonarà sempre que es presente el corresponent rebut.

La duració màxima de l'activitat finançada serà de 15 dies lectius.

4      Termini i procediment de presentació de sol·licituds

4.1   Termini de presentació

El termini per a sol·licitar l'ajuda està obert tot l'any. S'estableixen dos períodes de sol·licitud, després dels quals es resoldrà la concessió d'ajudes.

Període 1

- Termini de sol·licitud: del 18 de setembre de 2023 al 28 de febrer de 2024.

- Import màxim que es concedirà en aquest període: 2.500 €

- Termini màxim de resolució en aquest període: es resoldrà durant els 15 dies posteriors a la data límit de presentació de sol·licituds.

Període 2

- Termini de sol·licitud: de l'1 de març al 15 de setembre de 2024.

- Import màxim que es concedirà en aquest període: 2.500 €

- Termini màxim de resolució en aquest període: es resoldrà durant els 15 dies posteriors a la data límit de presentació de sol·licituds.

En cas de generar-se fons excedents en algun període de sol·licitud passaran al període següent.

Els sol·licitants del primer període de sol·licitud que no obtinguen ajuda per insuficiència de fons passaran al període següent amb la puntuació que hagen obtingut en la sol·licitud inicial.

4.2   Procediment de presentació

Les sol·licituds es presentaran abans de la data de realització de l'activitat, independentment que la resolució es faça amb posterioritat a l'activitat. En cap cas s'admeten sol·licituds per a activitats ja realitzades. Es podrà admetre més d'una sol·licitud per convocatòria/persona sol·licitant.

En el cas de màsters interuniversitaris, caldrà presentar la sol·licitud en la universitat en què l'estudiant estiga matriculat (amb independència que siga o no la universitat coordinadora del màster).

La sol·licitud es presentarà únicament a través del formulari publicat en la següent pàgina web:

<https://sri.ua.es/va/movilidad/drac.html>

5      Criteris d'adjudicació

Per a valorar i ordenar les sol·licituds se seguiran aquests criteris:

·       Prioritzar la participació en les activitats organitzades conjuntament per les universitats que formen part de la XVU.

·       Prioritzar les sol·licituds de les persones que no hagen rebut ajuda en el mateix curs acadèmic.

·       Afavorir l'equilibri territorial.

·       Afavorir les activitats en les quals el català siga la llengua de treball.

En el supòsit de situacions d'empat en la puntuació obtinguda, es prioritzaran les sol·licituds atesos els criteris de desempat següents:

1r - Nota mitjana ponderada ([annex 2](/Acuerdos/DescargarAnexoxId?idanexo=761686&idacuerdo=41084&idioma=es)).

2n - Nombre de crèdits superats.

S'aplicaran aquests criteris fins a desempatar. En el cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra «u» d'acord amb el resultat del sorteig a què es refereix el Reglament general d'ingrés del personal al servei de l'administració de l'estat, publicat en el BOE de 13 de maig de 2022.

6      Òrgan gestor i comissió de valoració

6.1   Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i la instrucció del procediment i acordarà totes les actuacions necessàries per a la determinació, coneixement i comprovació de les dades en virtut dels quals s'ha de dictar resolució.

La unitat administrativa de referència és l'àrea de Mobilitat de PDI/PTGAS del citat servei, contacte: [qwypvyhbznquk@zn.wb](mailto:hsqjkjfhfvpro@uk.rn)

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment, i se la requerirà perquè d'acord amb la legislació del procediment administratiu comú esmene la falta o adjunte els documents preceptius amb indicació que, si no ho fa així, es considerarà que desisteix de la petició, amb una resolució prèvia que haurà de ser dictada en els termes previstos legalment.

6.2   Comissió de valoració

Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue. La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la composició següent:

Presidència:

-          Vicerectora de Relacions Internacionals i Cooperació per al Desenvolupament

Secretaria:

-           Subdirectora de Gestió de Projectes de Mobilitat

Vocals:

-          Gestor en cap de Mobilitat de PDI/PTGAS

Tots i cadascun dels membres integrants de la Comissió de Valoració hauran d'emplenar i signar el corresponent document DACI (Declaració d'Absència de Conflicte d'Interessos) que està en la pàgina de la Subdirecció de Subvencions de la Universitat d'Alacant. (<https://sc.ua.es/va/subvenciones/unidad-subvenciones/documentos/daci-subvencions-cas.docx>).

7      Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://sri.ua.es/va/movilidad/drac.html>, substituiran la notificació a les persones interessades i produiran els mateixos efectes.

La proposta de resolució provisional de concessió de les ajudes, amb la baremació provisional de cada sol·licitant i, si escau, les sol·licituds excloses provisionalment i els motius d'exclusió, es publicarà durant els 15 dies posteriors a la finalització dels períodes de sol·licitud. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que consideren pertinents davant l'òrgan gestor.

En transcórrer aquest termini i a la vista de la proposta motivada de la comissió de valoració, la rectora de la Universitat d'Alacant dictarà la resolució que siga procedent.

8      Marc legal i pressupostari

La convocatòria d'ajuda, que serveix de base reguladora, amb referència 2023CT0144, està recollida en la línia de subvenció 2023LS0176 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

Les ajudes econòmiques concedides estan constituïdes per fons propis de la UA. La dotació de les ajudes d'un màxim de 5.000 euros serà sufragada amb càrrec al capítol IV aplicació 23.11.1X.10.72 del centre de despesa 5160 del Servei de Relacions Internacionals.

De la quantia màxima seran imputables a l'anualitat corrent 2.500 euros com a màxim, a l'any 2024 la quantitat de 2.500 euros com a màxim. A més, aquesta última quantitat es podrà incrementar si resulta crèdit excedent en el primer període.

Les anualitats corresponents a exercicis futurs quedaran condicionades a l'existència de crèdit adequat i suficient en el pressupost corresponent de la Universitat d'Alacant. La modificació de la distribució inicialment aprovada requerirà la tramitació del corresponent expedient de reajustament d'anualitats.

S'aplicaran les retencions de rendes que, si escau, establisca la legislació vigent.

Aquesta dotació es podrà incrementar a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003, de 17 de novembre.

El romanent no aplicat serà objecte de reintegrament al vicerectorat concedent de l'ajuda en acabar l'any natural següent al de la concessió. Aquest romanent haurà de revertir a la mateixa aplicació d'origen del centre de despesa 5160.

9      Obligació i justificació del beneficiari

9.1   Obligacions de les persones beneficiàries

Són obligacions de les persones beneficiàries les establides en la Llei 38/2003, general de subvencions, i més específicament, l'acceptació i la justificació de l'ajuda, previstes en l'article 14, d'entre les que hi ha:

a     Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa aplicable.

b     Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c      Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2   Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 30 de novembre de l'any en què finalitze el termini de realització de l'activitat, mitjançant la presentació de la documentació següent:

a) en el cas que la persona sol·licitant siga exclusivament estudiant UA:

1. Original i còpia del certificat de l'organització de l'activitat, acreditant la participació.

2. Justificació original del resguard del pagament de la inscripció en l'activitat.

3. Comprovants originals de les despeses d'allotjament i transport, excloent-ne els transports interurbans.

4. Còpia del document d'identitat, en el cas de no haver lliurat el document actualitzat anteriorment en la UA.

5. Model 145 (retencions d'IRPF).

6. Fitxer de tercers (formulari de dades personals i dades bancàries).

b) en el cas que la persona sol·licitant siga també personal PDI/PTGAS:

- La persona beneficiària indicarà al departament/servei en el qual està adscrit que tramite la comissió de servei corresponent i el pagament directe de la matrícula/inscripció, en el seu cas.

- El departament/servei que tramite la comissió i el pagament directe sol·licitarà el traspàs de l'ajuda, adjuntant còpia de la liquidació de la comissió de servei i de la documentació justificativa.

- La Unitat de Mobilitat PDI/PTGAS realitzarà el traspàs a les aplicacions corresponents al capítol 2 des d'on s'haja liquidat l'expedient corresponent.

Després de la publicació de la resolució d'adjudicació definitiva de cada període de sol·licitud, les persones beneficiàries justificaran la realització de l'activitat i aplicació dels fons a la finalitat de l'ajuda, com a data màxima el 30 de novembre de l'any en què acabe el termini de realització de l'activitat. Posteriorment, la niversitat procedirà d'ofici a l'abonament de les despeses reals fins al màxim establit.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats percebudes indegudament.

10   Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades no podran ser cedides, llevat d'obligació legal, i seran conservades durant el temps estrictament necessari per a complir amb la finalitat citada.

Informem que la persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [zuc@lk.jg](mailto:dzq@zh.xm).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

11   Recursos

Contra aquesta convocatòria, les seues bases i tots els actes administratius que se' deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 8 de setembre de 2023

La rectora,

P.D. de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 41007\_48 ANEXO1\_ca.pdf](/Acuerdos/DescargarAnexoxId?idanexo=761683&idacuerdo=41526)
* [Descargar 41819\_48 ANEXO1\_va.pdf](/Acuerdos/DescargarAnexoxId?idanexo=761684&idacuerdo=41382)
* [Descargar 41763\_48 ANEXO2\_ca.pdf](/Acuerdos/DescargarAnexoxId?idanexo=761685&idacuerdo=41946)
* [Descargar 41436\_48 ANEXO2\_va.pdf](/Acuerdos/DescargarAnexoxId?idanexo=761686&idacuerdo=41143)





[Carretera Sant Vicent del Raspeig s/n  
03673 Sant Vicent del Raspeig - Alacant  
 Tel. 38 967 1587 - Fax 52 303 3554](https://www.google.es/maps/@51.876987,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12088&trk=tyah&trkInfo=tarId%3Z7514486173861%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)